EkBass/fiwiki-20250220-pages-articles huggingface dataset:
Søren Larsen

Søren Larsen (s. 6. syyskuuta 1981 Køge, Tanska) on tanskalainen jalkapalloilija. Hän edustaa tällä hetkellä ranskalaista Toulousea ja on pelipaikaltaan hyökkääjä. == Ura == ===Seurajoukkue=== Larsen aloitti ammattilaisuransa tanskalaisseura Køgesta. Vuonna 2001 hän siirtyi Tanskan mestarijoukkue Brøndbyyhyn, mutta ei saanut juurikaan peliaikaa ensimmäisellä kaudellaan pelaten vain yhdessä ottelussa. Seuraavaksi kaudeksi 2002–2003 hänet lainattiin Fremiin. Vuonna 2004 hänet myytiin ruotsalaisseura Djurgårdeniin. Hän ehti pelata joukkueessa kaksi ottelua, ennen kuin loukkasi nivusensa. Djurgårdenin voittaessa kaudella 2005 pääsarjamestaruuden sekä cupin, hän oli yksi joukkueen avainpelaajista. 31\. heinäkuuta 2005 Larsen teki nelivuotisen sopimuksen saksalaisseura Schalken kanssa.Larsen fire år i 04 Bold.dk. Viitattu 16.6.2010. Joukkueessa pelatessaan hän sai lempinimikseen muun muassa "Der Dänische Joker" () ja "Die Waffe" (), jotka johdettiin hänen tyylistään tulla vaihdosta kentälle ja iskeä ottelun tasoitus-tai voittomaali. Hän ei onnistunut kuitenkaan pitämään hyvää tasoa yllä loukkaantumistensa takia ja lopulta hän menetti paikkansa joukkueessa. 18\. heinäkuuta 2008 hän siirtyi ranskalaisseura Toulouseen korvaamaan Boltoniin siirtynyttä Johan Elmanderia. 24. tammikuuta 2009 hän teki ensimmäiset neljä maaliaan, kun joukkue voitti cupin ottelussa amatööriseura Schirrheinin murskaluvuin 8–0. Kaudeksi 2009–2010 hän siirtyi lainasopimuksella MSV Duisburgiin. Lainakauden jälkeen hän palasi takaisin Toulouseen.Zu teuer! Der MSV kann Sören Larsen nicht halten Der Westen. Viitattu 16.6.2010. ===Maajoukkue=== Larsen teki ensiesiintymisensä Tanskan maajoukkueessa 2. kesäkuuta 2005 pelatussa ottelussa Suomea vastaan. Hän jatkoi hyviä otteitaan maajoukkuepaidassa ja teki viidessä ensimmäisessä pelaamassaan maaottelussa kuusi maalia. Hänet valittiin Tanskan joukkueeseen vuoden 2010 MM-kilpailuihin. == Lähteet == == Aiheesta muualla == * Tilastot Fussballdaten -sivustolla Luokka:Tanskalaiset jalkapalloilijat Luokka:Vuonna 1981 syntyneet Luokka:Elävät henkilöt
Plano (Illinois)

Plano on kaupunki Kendallin piirikunnassa Illinoisissa Yhdysvalloissa ja se on Chicagon lounainen esikaupunki. Kaupungin asukasluku oli 5 633 vuoden väestönlaskennassa ja se kasvaa nopeasti; vuonna 2009 asukasluku oli jo 12 674.http://factfinder.census.gov/servlet/SAFFPopulation?_event=Search&geo;_id=01000US&_geoContext=01000US%7C04000US15%7C05000US15003&_street=&_county=plano&_cityTown=plano&_state=04000US17&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=010&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry= ==Väestö== Asukkaista on 82,34 % on valkoihoisia, 0,25 % mustia, 0,30 % intiaaneja, 0,02 % Tyynenmeren saarilta, 14,59 % muita ja 2,13 % sekoittuneita. Asukkaista 25,79 % on latinoita (2000). == Lähteet == ==Aiheesta muualla== * Virallinen sivu Luokka:Illinois’n kaupungit
Sirppihuulikala

Sirppihuulikala (Thalassoma lunare) on koralliriuttojen huulikala. == Koko ja ulkonäkö == Sirppihuulikala on pitkulainen kala. Se voi kasvaa 25 cm pitkäksi. Vartalo on sinivihreä, päässä on korallinpunaisia kuvioita. Evien tyvessä on violetinsävyinen raita. Pyrstö muistuttaa muodoltaan sirppiä, mistä kala on saanut suomenkielisen nimenstä. == Alkuperä ja elintavat== Sirppihuulikala on kotoisin indopasifiselta merialueelta. Se elää koralliriuttojen lähellä 1–20 metrin syvyydessä. Sirppihuulikalat elävät parvissa, joissa on yksi aikuinen koiras ja useita naaraita ja nuoria yksilöitä. == Akvaariossa == Sirppihuulikala on sukunsa suosituin akvaariokala. Se tarvitsee melko suuren merivesiakvaarion. Sirppihuuikala on rauhallinen ja sopeutuu seura-akvaarioon, se ei vahingoita koralleja mutta syö äyriäisiä ja muita selkärangattomia.Lunar Wrasse Animal World == Lähteet == Luokka:Huulikalat
Sigmar Polke

Sigmar Polke (13. helmikuuta 1941 entinen Sleesia, Saksa – 11. kesäkuuta 2010 Köln) oli saksalainen taidemaalari ja valokuvaaja. Polken kotiseutu kuului hänen syntyessään Saksaan. Perhe siirtyi sieltä sodan päätyttyä Thüringeniin ja edelleen 1953 Länsi-Saksaan. Hän opiskeli ensin lasimaalausta mutta siirtyi jatkamaan opintoja Düsseldorfin taideakatemiassa, jossa hänen opettajinaan oli muun muassa Joseph Beuys. Polke oli Saksan merkittävimpiä nykytaiteilijoita. Häntä on luonnehdittu taiteen alkemistiksi ja Saksan ensimmäiseksi poptaiteen edustajaksi. Hän teki myös grafiikkaa ja oli taidevalokuvaaja. Hän keksi 1960-luvulla kollegojensa, muun muassa Gerhard Richterin kanssa ”kapitalistisen realismin”, joka oli tarkoitettu DDR:n sosialistisen realismin ja lännen abstraktin tyylin ironiseksi kommentiksi. Syksyllä 2009 Polke sai valmiiksi Sveitsiin Zürichin evankeliseen Grossmünster-kirkkoon suuren lasi- ikkunan. == Lähteet == Luokka:Saksalaiset taidemaalarit Luokka:Vuonna 1941 syntyneet Luokka:Vuonna 2010 kuolleet Luokka:Saksalaiset valokuvaajat
Juvan vaakuna

Juvan vaakuna on Juvan kunnan tunnus. Sen aiheen risti viittaa nimikkopitäjän keskiaikaiseen ja nyt jo hävinneeseen Pyhän Ristin -kirkkoon. Apilanlehti on puolestaan maatalouden tunnus. Vaakunassa käytetyt koristeelliset kuviot ovat esimerkki damaskoinnista, jota on käytetty vaakunoiden tyhjien kenttien täyttämisessä, eivätkä ne varsinaisesti kuulu osaksi vaakunan heraldista selitystä. Vaakunan selitys on ”mustassa kentässä risti, saatteena oikeassa ylänurkassa apilanlehti, kaikki kultaa.” Vaakunan on suunnitellut Tapio Vallioja, ja Juvan kunnanvaltuusto hyväksyi sen kokouksessaan 19. kesäkuuta 1952. Sisäasiainministeriö vahvisti vaakunan käyttöön 23. elokuuta samana vuonna. == Lähteet == * * Juva Vaakuna
Pitäjänmäen junaonnettomuus

Pitäjänmäen junaonnettomuus sattui 13. kesäkuuta 1910 Pitäjänmäellä Helsingistä Karjaalle suuntautuvalla rantaradalla. Onnettomuudessa kuoli neljä matkustajaa. Juna sai aamulla kello 9 luvan lähteä Pitäjänmäen rautatieasemalta kohti Huopalahtea, mutta heti lähdön jälkeen sitä vastaan tuli täyttä vauhtia ajava tavarajuna, eikä hätäjarrutuksella voitu estää törmäystä. Veturin miehistö säilyi hengissä, mutta kolmannen vaunun matkustajista kuoli neljä ja loukkaantui useita. Junassa oli neljä lääkäriä, ja matkustajat saivat heti hoitoa. == Lähteet == == Aiheesta muualla == * Kamala junain yhteentörmäys Karjan radalla. Helsingin Sanomat 14.6.1910, s. 4. (Kansalliskirjaston Digitoidut aineistot.) * Suuri rautatieonnettomuus Karjan radalla. Uusi Suometar 14.6.1910, s. 3. (Kansalliskirjaston Digitoidut aineistot.) * Se hirwittäwä junain yhteentörmäys. Työmies 14.6.1910, s. 2. (Kansalliskirjaston Digitoidut aineistot.) Luokka:Helsingin historia Luokka:Junaonnettomuudet Suomessa Junaonnettomuus 1910 Luokka:Vuoden 1910 junaonnettomuudet Luokka:1910-luvun onnettomuudet Suomessa
Eugenius (täsmennyssivu)

Eugenius on ollut seuraavien henkilöiden nimi: * Eugenius, roomalainen usurpaattori * Eugenius I, paavi 654-657 * Eugenius II, paavi 824-827 * Eugenius III, paavi 1145-1153 * Eugenius IV, paavi 1431-1437
Voltaire (täsmennyssivu)

Voltaire voi viitata seuraaviin: *Voltaire (oik. François-Marie Arouet, 1694–1778), ranskalainen kirjailija ja valistusfilosofi *Voltaire, ruotsalainen aikakausjulkaisu *Voltaire (s. 1967), yhdysvaltalainen muusikko *Voltaire, kuvitteellinen hahmo Beyblade-sarjassa *FS Voltaire (1909), Ranskan laivaston Danton-luokan taistelulaiva
Ian Deary

Ian Deary on brittiläinen psykologi, joka toimii differentiaalipsykologian professorina Edinburghin yliopistossa. Deary on julkaissut yli 400 tieteellistä artikkelia ja useita kirjoja. Hän on tutkinut muun muassa ikääntymisen vaikutusta älykkyyteen. == Tuotantoa == ===Kirjoja=== * * * * ===Artikkeleita=== * Luokka:Brittiläiset psykologit Luokka:Brittiläiset professorit Luokka:Edinburghin yliopiston professorit Luokka:Syntymävuosi puuttuu Luokka:Elävät henkilöt
Allan Palmgren

Allan Palmgren (5. tammikuuta 1860 Mouhijärvi – 28. toukokuuta 1928 Pori) oli suomalainen säveltäjä ja musiikkiarvostelija. Palmgrenin vanhemmat olivat kauppias Karl Fredrik Palmgren ja Emma Kristina Jahnsson. Hän pääsi ylioppilaaksi Turun lyseosta 1878 ja opiskeli sitten Helsingin yliopistossa. Palmgren toimi konttoristina ja kirjanpitäjänä Porissa ja vuodesta 1918 hän oli Porin Konepajan pääkirjanpitäjä. Palmgrenin sävelsi Satakunnan marssin, jonka sanoitti Hj. Nortamo, sekä sävelsi ja sanoitti Porin suojeluskunnan marssin. Hän on säveltänyt myös Nortamon sanoittaman kupletin Tilta Tuohimaa”. Allan Palmgren oli naimisissa vuodesta 1897 Naema Matilda Björkmanin kanssa. Hänen veljensä oli säveltäjä Selim Palmgren. == Lähteet == ==Aiheesta muualla== Luokka:Suomalaiset säveltäjät Luokka:Suomalaiset musiikkikriitikot‎ Luokka:Vuonna 1860 syntyneet Luokka:Vuonna 1928 kuolleet
Elis Oskar Stenberg

Elis Oskar Stenberg (13. heinäkuuta 1843 Turku – 13. toukokuuta 1875 Helsinki) oli suomalainen kirjailija ja lehtimies. Hän käytti nimimerkkiä Eos. Stenbergin vanhemmat olivat linnansaarnaaja, varapastori Ernst Oskar Stenberg ja Gustava Charlotta Sofia Ekbom. Hän pääsi ylioppilaaksi Vaasan lukiosta 1865 ja opiskeli sitten Helsingin yliopistossa. == Lähteet == * * Luokka:Suomalaiset kirjailijat Luokka:Vuonna 1843 syntyneet Luokka:Vuonna 1875 kuolleet
17 Thetis

17 Thetis (symboli: ) on päävyöhykkeen asteroidi eli pikkuplaneetta, joka kiertää Aurinkoa Marsin ja Jupiterin välisellä pääasteroidivyöhykkeellä. Thetisin löysi R. Luther vuonna 1852. Nimensä pikkuplaneetta sai kreikkalaisen mytologian Thetisin mukaan. ==Lähteet== *JPL Small-Body Database Browser: 17 Thetis * * *Discovery Circumstances: Numbered Minor Planets (1)-(5000): Minor Planet Center Luokka:Päävyöhykkeen asteroidit
Hopeahuiluvaris

Hopeahuiluvaris (Cracticus argenteus) on Australian länsi- ja luoteisosien kotoperäinen varpuslintu. Laji luokitellaan yleisesti huiluvariksen alalajiksi. Lajin holotyypin kuvaili John Gould 1841.IBC == Lähteet == Luokka:Huiluvarikset
Sarah Richardson

Sarah Richardson on kanadalainen sisustusarkkitehti ja tv-persoona, joka tunnetaan parhaiten HGTV:n ohjelmistaan Room Service, Design Inc., Sarah'n talo ja Sarah's cottage. Richardson aloitti uransa vuonna 1994 assistenttina ja lavastajana, mutta eteni urallaan nopeasti ja sai pian ensimmäisen tv- ohjelmansa. Richardson asuu Torontossa aviomiehensä ja kahden tyttärensä kanssa. Luokka:Kanadalaiset henkilöt Luokka:Syntymävuosi puuttuu Luokka:Elävät henkilöt
Huppuhuiluvaris

Huppuhuiluvaris (Cracticus nigrogularis) on Australiassa kotoperäisenä esiintyvä varpuslintu. Lajista tunnetaan kaksi alalajia, joista nimialalaji nigrogularis elää mantereen itä ja kaakkoisosissa, alalaji picatus pääasiassa Australian länsi- ja pohjoisosissa. Lajin holotyypin kuvaili John Gould Uudesta Etelä-Walesista vuonna 1837.IBC == Lähteet == thumb|left|250px|Huppuhuiluvaris, naaras Luokka:Huiluvarikset
Voitto (EP)

Voitto on Kumikameli-yhtyeen vuonna 1994 ilmestynyt neljän kappaleen EP-levy. EP:n kappaleiden oli tarkoitus päätyä myöhemmin ilmestyvälle Saturnuksen vararengas -albumille, mutta albumi jäi lopulta julkaisematta, koska tuolloin yhtyeessä rumpuja soittanut Janne "Ema" Hurskainen riitaantui muun yhtyeen kanssa ja erosi yhtyeestä. Kappaleet Aimo ja Rauni julkaistiin myös yhtyeen vuonna 1996 ilmestyneellä Parhautta -kokoelmalevyllä. Saksofonia kappaleessa Aimo soittaa Timo Kuronen. == Kappaleet == Säv, san, sov ja laulu Jarmo Koponen, paitsi "Usko" säv, san, sov ja laulu Janne Hurskainen. A-puoli # Aimo – 01:52 # Rauni – 02:29 B-puoli # * Toivo – 01:32 # Usko – 04:41 == Kokoonpano == * Janne Hurskainen – rummut, laulu * Jouni Vento – basso, laulu, koskettimet * Jarmo Koponen – kitara, laulu, koskettimet * Jukka Hyrkäs – kitara, laulu Äänitys, miksaus ja tuotanto: Janne Hurskainen, Antti "Sössö" Salminen Luokka:Vuoden 1994 EP:t Luokka:Kumikamelin albumit
O. E. Lampén

Olli Edvard Lampén (16. toukokuuta 1880 Pielisjärvi – 17. helmikuuta 1925 Helsinki) oli suomalainen toimitusjohtaja ja kirjallisuuden suomentaja joka käytti nimimerkkiä Olli.O. E. Lampén, Iltalehti, 18.02.1925, nro 40, s. 1, Kansalliskirjaston digitaaliset aineistot. Viitattu 16.02.2025 Lampén harjoitti kirjakauppaopintoja useissa Euroopan maissa ja oli 1916–1920 Tietosanakirja Osakeyhtiön toimitusjohtajana, ja samalla eräiden muidenkin yhtiöiden, kuten Kirjateollisuusasioimisto Oy:n ja Rautatiekirjakaupan johtajana. Vuonna 1920 hän siirtyi Oy Dahlbergin toimitusjohtajaksi. Hän oli Suomen kustantajayhdistyksen johtokunnan jäsenenä ja sihteerinä sekä kuului Maalaiskirjakauppiaiden liiton hallitukseen. Lampén käynnisti WSOY:n palveluksessa ollessaan kirjallisuuden levittämisen myös maaseudulle. Myöhemmin hän toimi Tietosanakirja Oy:n prokuristina. Vuonna 1910 Lampén oli aloitteentekijänä perustamassa Rautatiekirjakauppa Oy:tä (nyk. Rautakirja). Hän oli tutustunut aiemmin valtion stipendiaattina rautatiekirjakauppatoimintaan muissa Euroopan maissa. Lampén kuoli tapaturmaisesti helmikuussa 1925 ollessaan ampumaharjoituksissa Metsästysyhdistyksen ampumaradalla Huopalahdessa kun browningpistooli, jota hän juuri puhdisti, laukesi ja luoti sattui sydämeen sillä seurauksella, että hän kuoli heti. Lampén oli naimisissa vuodesta 1904 Porvoon yhteiskoulun opettajan Tekla Cecilia Maria Roschierin kanssa. == Suomennoksia == Omalla nimellä: * Theodore Roosevelt : Amerikan salomailla. WSOY 1906 * Charles Kingsley : Hypatia eli uusia vihollisia vanhassa hahmossa. WSOY 1908 * Robert Louis Stevenson : Aarresaari ; englanninkielestä suomentanut O. E. Lampén. WSOY 1909, 2. korj. painos 1925, 3. painos 1930, 4. painos 1942, 5. painos 1944 * Robert Louis Stevenson : Ryöstölapsi : kertomus David Balfourin seikkailuista hänen ryöstöstään, haaksirikostaan, kärsimyksistään autiolla saarella, harhailuistaan Highlandin länsiosissa, tuttavuudestansa Alan Breck Stewartin ja muiden kuuluisien highlantilaisten jakobiittien kanssa; käsittäen kaiken mitä hän, Ebenezer Balfour of Shawsiksi väärin nimitetyn enonsa käsissä sai kärsiä; jonka kertomuksen on kirjoittanut hän itse ja nyt julkaissut Roberttyp Louis Stevenson ; englanninkielestä suomentanut O. E. Lampén. Otava 1910, 2. korj. painos 1954, 3. painos 1965 Nimimerkillä Olli: * H. G. Wells : Tähti, Edgar Allan Poe : Maalströmin pyörteessä ; englanninkielestä suomentanut Olli. WSOY 1903 * Charles Dickens : Kellot : haltijatarina kelloista, jotka soittivat vanhan vuoden loppua ja uuden alkua. WSOY 1906 == Lähteet == * * Stenroth sukuseura ry:n sivut : Neljä sukupolvea Erik Stenrothista : taulu 30 * Matkalukemista : Rautakirjan historiaa == Viitteet == == Aiheesta muualla == * Project Gutenberg : Robert Louis Stevensonin Ryöstölapsi Lampénin suomentamana Luokka:Suomalaiset yritysjohtajat Luokka:Suomentajat Luokka:Vuonna 1880 syntyneet Luokka:Vuonna 1925 kuolleet
Marmorimurri

Marmorimurri (Brachyramphus marmoratus) on pienikokoinen ruokkien heimoon kuuluva lintulaji. Se elää pohjoisen Tyynenemeren itäosassa, pohjoisessa Aleuttien länsiosista ja Alaskasta etelään, Kanadan ja Yhdysvaltain rannikkoa pitkin Kalifornian keskiosiin saakka. Lajin kanta on voimakkaasti taantunut viime vuosikymmeninä, lähinnä kalastuksen, elinympäristön tuhoutumisen sekä öljyonnettomuuksien takia (Exxon Valdez). Johann Friedrich Gmelin kuvaili lajin holotyypin Prince William Soundista Alaskasta 1789.IBC == Lähteet == Luokka:Ruokit Luokka:Uhanalaiset linnut
HGTV (Kanada)

HGTV (Home & Garden Television) on kanadalainen televisiokanava. Sen omistavat CW Media ja Scripps Networks Interactive. Kanavan ohjelmisto koostuu kotiin ja puutarhaan liittyvistä ohjelmista, kuten remontointi- ja sisustusohjelmista. == Tunnetuimpia ohjelmia == * The Block * Buy Me * Sisustustiimi * Debbie Travis' Facelit * The Decorating Adventures of Ambrose Price * Designer Superstar Challenge * Design Inc. * The Fix * Handyman Superstar Challenge * Holmes on Homes * Hurja remontti * Junk Brothers * Kitchen Equipped * Mission: Organization * Neat * Real Renos * Room Service * Sarah'n talo * Top Design == Katso myös == * HGTV (Yhdysvallat) == Aiheesta muualla == * HGTV Luokka:Kanadalaiset televisiokanavat Luokka:Vuonna 1997 perustetut televisiokanavat
Vierevänniemi

Vierevänniemi on laaja, kesäisin erittäin suosittu Höytiäisen ranta-alue Kontiolahden kirkonkylässä. Ranta syntyi, kun Höytiäisen järvenlaskun yhteydessä esiin tuli hietikko, jonka hiekka on erityisen hienoa. Vierevänniemen rakenteista voidaan myös lukea Höytiäisen kehitys jääkaudesta tähän päivään. Ranta nimensä mukaisesti vierii eli kuluu hitaasti veteen. Rannan muoto muistuttaa porrasta, koska se on entinen vedenalaisen syvänteen ja matalikon reuna. Ylempänä rannalla on toinen "porras", joka on vielä ylemmän vedenpinnan aikaisen syvänteen reuna, "muinaisranta". Sen juurella on iso pirunpelto. Kolmas "porras" on nykyisen vedenpinnan mukaisen syvänteen reuna. Se on kuitenkin kaukana rannasta. Paitsi, että Vierevänniemen ranta kuuluu kesäisin maakunnallisesti merkittäviin virkistys- ja päivämatkakohteisiin, tarjoaa sen lähialue muina aikoina erityisesti luonnossa liikkuville lähiseudun asukkaille liikunnallisia virikkeitä. Paikalla on useita beach volley kenttiä, frisbeegolfrata, sota-aikaisia maanpuolustukseen liittyviä rakennelmia, opastettu luontopolku joka tutustuttaa muun muassa alueen geologiaan ja vie kulkijan Honkavaaran lähinäköalapaikalle. Rannalla on myös luvallinen grillaus- ja nuotiopaikka, pukukopit sekä käymälät. Vuosittainen Vieriskä Beach volley turnaus tuo heinäkuussa rannan täyteen lentopallon ystäviä. ==Lähteet== * Pihlatie, M., Vesajoki, H., Lappalainen, A., Hottola, P. (1997): Höytiäinen *Vesajoki, H. , Kilpiäinen, A.(1992): Kontioniemi-Kontiolahti Luokka:Kontiolahden luonto
Aasianmarmorimurri

Aasianmarmorimurri (Brachyramphus perdix) on pienikokoinen ruokkien heimoon kuuluva lintulaji. Se elää pohjoisen Tyynenemeren länsiosassa, Aleuttien länsikärjessä sijaitsevasta Atusta Kamtšatkan niemimaalle, Sahalinille, Ohotanmerelle ja Japanin Hokkaidon itäosiin. Lajin kanta on pienentynyt viime vuosikymmeninä, lähinnä kalastuksen, elinympäristön tuhoutumisen sekä öljyonnettomuuksien takia. Laji luokiteltiin 1990-luvulle asti marmorimurrin alalajiksi. == Lähteet == Luokka:Ruokit
Alitalian lento 112

Alitalian lento 112 oli Alitalian Italian sisäinen reittilento Rooman Fiumicinon kansainväliseltä lentoasemalta Palermon Punta Raisin lentoasemalle. Lennolla 5. toukokuuta 1972 käytetty Douglas DC-8-43 törmäsi kello 22.24 Montagna Longa -vuoreen viiden kilometrin päässä Palermosta. Onnettomuus johtui siitä, ettei miehistö noudattanut hyväksyttyjä lähestymisreittejä pilvisessä säässä. Onnettomuuslennolla oli 108 matkustajaa ja seitsemän miehistön jäsentä, ja kaikki saivat surmansa onnettomuudessa. == Lähteet == == Aiheesta muualla == Luokka:Lento-onnettomuudet Italiassa Luokka:Vuoden 1972 lento-onnettomuudet Luokka:Palermon historia
Jalkapallon Afrikan-mestaruuskilpailut 2000

Jalkapallon Afrikan-mestaruuskilpailut 2000 Joukkueet 16 Isäntämaa Ghana ja Nigeria Ajankohta 22. tammikuuta 2000 - 13. helmikuuta 2000 Mitalistit - Kulta - Hopea - Pronssi Ottelut 32 pelattu Maalit 73 (keskiarvo 2,3) Yleisö 677 500 (keskiarvo 21,172) Paras maalintekijä Shaun Bartlett, 5 maalia 22\. jalkapallon Afrikan-mestaruuskilpailut pelattiin Ghanassa ja Nigeriassa 22. tammikuuta – 13. helmikuuta 2000. Turnauksen voitti Kamerun, joka oli myös maan kolmas Afrikan-mestaruus. ==Pelipaikat== Turnauksen ottelut pelataan neljässä eri kaupungissa. Kaupunki Stadion Kapasiteetti Lagos, Nigeria Lagos National Stadium 55 000 Kumasi, Ghana Kumasi Sports Stadium 51 500 Accra, Ghana Accra Sports Stadium 35 000 Kano, Nigeria Sani Abacha Stadium 25 000 == Osallistuneet maat == * * * * * * * * * * * * * * * * == Alkulohkot == === Lohko A === === Lohko B === === Lohko C === === Lohko D === ==Pudotuspelit== {{Turnauspuu8 |6.2. Accra|| 2 || 1 |7.2. Kano|| 0 || 1 |6.2. Kumasi|| 1 || 0 |7.2. Lagos| (ja)| 2 || 1 |10.2. Accra| | 3 || 0 |10.2. Lagos|| 0 || 2 |13.2. Lagos| (rp.)| 2 (4) || 2 (3) |12.2. Accra| (rp.)| 2 (3) || 2 (4) }} ==Maalipörssi== 5 maalia * Shaun Bartlett 4 maalia * Samuel Eto'o * Patrick Mboma 3 maalia * Hossam Hassan * Julius Aghahowa * Jay-Jay Okocha 2 maalia * Abdelhafid Tasfaout * Ousmane Sanou * Marc-Vivien Foé * Kwame Ayew * Tijjani Babangida * Victor Ikpeba * Henri Camara * Siyabonga Nomvete * Ali Zitouni == Tähdistöjoukkue == Maalivahti Puolustajat Keskikenttäpelaajat Hyökkääjät {| class=black width=100% | Khalid Fuhami Vuoden 2000 Afrikan-mestaruuskilpailuiden voittaja: KAMERUN Kolmas mestaruus == Lähteet == * RSSSF Luokka:Jalkapallon Afrikan- mestaruuskilpailut Afrikan-mestaruuskilpailut 2000 Afrikan-mestaruuskilpailut 2000 Afrikan-mestaruuskilpailut
HGTV (Yhdysvallat)

HGTV (Home & Garden Television) on Warner Bros. Discoveryn omistama yhdysvaltalainen televisiokanava, joka perustettiin vuonna 1994. Kanavan ohjelmistoon kuuluu kotiin ja puutarhaan liittyviä ohjelmia, kuten remontointi-, sisustus- ja käsityöohjelmia. == Ohjelmistoa == * 24 Hour Design * Buy Me * Design Star * Design on a Dime * Designer's Challenge * Dream House * The Fix * Holmes on Homes * Mission: Organization * Neat * Pikakurssi kodinostoon * Sarah'n talo * Unelma talo == Katso myös == * HGTV (Kanada) == Aiheesta muualla == * HGTV.com de:HGTV (Polen) Luokka:Discovery (yritys) Luokka: Yhdysvaltalaiset televisiokanavat Luokka:Vuonna 1994 perustetut televisiokanavat Luokka:Warner Bros. Discovery
Fenyyliasetyleeni

Fenyyliasetyleeni (C8H6) on alkyyneihin ja aromaattisiin hiilivetyihin kuuluva orgaaninen yhdiste. Ainetta käytetään pääasiassa orgaanisen kemian synteeseissä. == Valmistus == Fenyyliasetyleeniä voidaan valmistaa synteettisesti käyttämällä lähtöaineena styreenidibromidia. Reaktiossa eliminoituu vetybromidia. Reaktioastiaan lisätään ammoniakkia ja natriumia, jotka reagoivat muodostaen katalyyttinä toimivaa natriumamidia. Toinen tapa valmistaa yhdistettä synteettisesti on vetybromidin eliminaatio bromistyreenistä. Reaktio tapahtuu emäksen, kuten kaliumhydroksidin vaikutuksesta. Muodostuva fenyyliasetyleeni puhdistetaan tislaamalla. == Reaktioita == Fenyyliasetyleenistä voidaan valmistaa styreeniä liittämällä siihen vetyä. Fenyyliasetyleenin vedytys voi johtaa myös etyylibentseenin muodostumiseen. Tämän vuoksi reaktion selektiivisyyden parantamiseksi käytetään katalyyttejä, joista selektiivisimpiä on palladium. Selektiivisyyttä on pyritty parantamaan lisäämällä palladiumin joukkoon pieniä määriä myös muita jaloja metalleja. Fenyyliasetyleeni voi polymeroitua. Emäksisissä olosuhteissa fenyyliasetyleenistä voi muodostua alkynidi-ioni, joka reagoi fenyyliasetyleenin kanssa nukleofiilisellä additioreaktiolla. Tuotteena muodostuu 1,4-difenyylibut-1-en-3-yynin E -ja Z-isomeerien seos, mutta Z-muoto on yleensä vallitseva. Muiden alkyynien tapaan myös fenyyliasetyleeni voi trimerisoitua. tuotteena muodostuu kahta bentseenin johdannaista 1,2,4- ja 1,3,5-trifenyylibentseeniä. Kobolttibromidiin ja imiiniin perustuvan katalyytin läsnä ollessa reaktio on hyvin regioselektiivinen ja 1,2,4-trifenyylibentseeni on vallitseva 97 % selektiivisyydellä. Fenyyliasetyleeni voi myös polymeroitua hyvin suurimolekyylisiksi ja monimutkaisiksi dendrimeereiksi. Näillä polymeereillä on niin kutsuttuja fotoresponsiivisia ominaisuuksia. == Lähteet == Luokka:Alkyynit Luokka:Aromaattiset hiilivedyt
Prorastomus

Prorastomus sirenoides on sukupuuttoon kuollut sireenieläin, joka eli eoseeniepookin aikana Jamaikalla. Se oli Pezosiren portellin löytymiseen saakka vuonna 2001 alkeellisin tunnettu sireenieläin. Se on suvun Prorastomus ainoa edustaja, sekä suvun että lajin on määritellyt Richard Owen vuonna 1855. == Piirteet == Lajista on löydetty vain kallo sekä osa kylkiluista ja selkärangasta. Se oli luultavasti noin 1,5 metriä pitkä, Toisin kuin nykyiset sireenieläimet, se vietti luultavasti aikansa lähinnä maalla. Sillä oli paksu kuono ja sen kaksoiskruunullisista poskihampaista on päätelty sen syöneen pehmeitä kasveja. == Lähteet == * Luokka:Sireenieläimet Luokka:Esihistorialliset nisäkkäät
Chiron

Chiron voi viitata seuraaviin: * Kheiron (lat. Chiron), kentauri kreikkalaisessa mytologiassa * 2060 Chiron, pikkuplaneetta * Bugatti Chiron, automalli
Matfors IF

Matfors IF on ruotsalainen jalkapalloseura Matforsista. Seura perustettiin vuonna 1901. Vuonna 1916 seura vaihtoi nimekseen Matfors Idrottsförening. 1930–luvulla Matfors IF nousi alueensa parhaimpien seurojen joukkoon, mutta ei koskaan noussut pääsarjaan.Information Matfors IF Seuran naisten edustusjoukkue on pelannut neljä kautta korkeimmalla sarjatasolla. == Lähteet == == Aiheesta muualla == *Virallinen kotisivu Luokka:Sundsvallin kunta Luokka:Ruotsalaiset jalkapalloseurat Luokka:Vuonna 1901 perustetut urheiluseurat
Selekta

Selekta on suomalainen henkilöstövuokrauskonserni, johon kuuluu emoyhtiön lisäksi useita tytäryhtiötä. Emoyhtiö Selekta Henkilöstöpalvelut Oy perustettiin vuonna 1999 rakennusalan työvoimavuokrausta varten. Selekta tarjoaa työvoimaa rakennusalan, talotekniikan, teollisuuden, logistiikan toimialoille sekä auttaa yrityksiä toimihenkilörekrytoinneissa eri aloille. Selekta toimii valtakunnallisesti ja yhtiön toimipaikat sijaitsevat Helsingissä, Tampereella, Seinäjoella, Oulussa, Jyväskylässä ja nyt uusimpana aloittaa Rovaniemi. Selekta kouluttaa myös lakisääteiset turvallisuuskoulutukset yrityksille, yhteisöille sekä julkisille toimijoille. Selekta on Liikenteen turvallisuusviraston hyväksymä kuorma-ja linja- autonkuljettajien ammattipätevyyskouluttaja. Selekta-konserni kuului vuonna 2013 suurimpien henkilöstöpalvelualan yrityksien joukkoon Suomessa.HPL (Henkilöstöpalveluyritysten liitto) - Liikevaihtotiedustelu tammikuu 2012, teoksessa == Lähteet == == Aiheesta muualla == * Selekta Henkilöstöpalvelu Oy:n kotisivut Luokka:Suomalaiset henkilöstöalan yritykset
Ivan Andrejevitš Hovanski

Ivan Andrejevitš Hovanski (, syntymävuosi tuntematon – 1621) oli venäläinen ruhtinas ja pajari. Ivan Hovanski kuului Gediminidien sukuun. Hän taisteli sekasorron aikana Vale-Dmitri II:ta ja puolalaisia vastaan kärsien tappion Zaraiskin luona. Ruotsalaisten avulla hän valtasi Rževin ja Staritsan sekä piiritti Belyitä. Hovanski johti Kuzma Mininin kanssa nostoväkeä sotaretkellä Jaroslavlista Rostoviin. Vuonna 1615 hänet lähetettiin Smolenskin lähistöllä oleskelleen sotajoukon päälliköksi, mutta siirrettiin pian johtamaan Pohjois- Ukrainassa liettualaisia vastaan toiminutta osastoa. Siellä hän päästi vihollisen rajan yli Belgorodin lähellä, minkä takia hänet kutsuttiin puhuteltavaksi Moskovaan. Vuonna 1616 hänet nimitettiin Vladimirin tuomioviraston johtajaksi. Vuosina 1617–1619 hän toimi Novgorodin voivodina. ==Lähteet== Luokka:Gediminidit Luokka:Syntymävuosi tuntematon Luokka:Vuonna 1621 kuolleet
Jules Bigot

Jules Bigot (22. lokakuuta 1915 Bully-les-Mines – 24. lokakuuta 2007 Lille) oli ranskalainen jalkapalloilija. == Aiheesta muualla == *[http://www.om1899.com/joueurs.php?id=137 Olympique Marseille 1899] *Ranskan jalkapalloliitto Luokka:Ranskalaiset jalkapalloilijat Luokka:Ranskalaiset jalkapallovalmentajat Luokka:Vuonna 1915 syntyneet Luokka:Vuonna 2007 kuolleet
Susamuru

Susamuru Oy oli Kuopiossa perustettu mutta enimmäkseen Helsingissä 2000–2014 toiminut mediayhtiö, joka muun muassa kustansi lehtiä ja tuotti televisio- ohjelmia. Yritys perustettiin vuonna 1999, ja se aloitti toimintansa vuonna 2000. Toiminta päättyi konkurssiin 2014. Mediayhtiö kehitti itse televisio- ohjelmia ja toteutti myös kansainvälisiä formaatteja. Susamuru kuului Sparks Networkiin, jonka muodostavat itsenäiset tuotantoyhtiöt eri puolilta maailmaa. Susamuru voitti Formaatti-Finlandia-palkinnon vuonna 2003 Suuri kupla -formaatilla, ja Matkaoppaat valittiin vuoden 2010 Formaatti-Finlandia- ehdokkaaksi. Yrityksen toimitusjohtajana toimi pitkään Kari Voutila (s. 1962) ja tuotantojohtajana Sari Isotalo (s. 1963). Yrityksen hallituksen puheenjohtaja ja perustaja oli Harri Saukkomaa. He kolme olivat myös pääomistajia lukuun ottamatta vuosia 2011–2014, jolloin yhtiö oli ruotsalaisomistuksessa. Yrityksen liikevaihto vuonna 2009 oli n. 2,7 miljoonaa euroa. Susamurun osake-enemmistö myytiin helmikuussa 2011 ruotsalaiselle mediayhtiö Forma Contractille.Savon Sanomat 22.2.2011, Matkaoppaat-sarjan kuopiolaisesta tuotantoyhtiöstä osa ruotsalaisille Toukokuussa 2012 Forma Contractin osake-enemmistö puolestaan myytiin ruotsalaiselle lehtiyhtiö Stampen Groupille.Yle Uutiset 29.5.2012, Susamurun pääomistaja vaihtui Seuraavana vuonna omistus palasi Harri Saukkomaalle (40 %) ja Sari Isotalolle (60 %), missä yhteydessä Kari Voutila luopui osakkeistaan ja toimitusjohtajuudestaan. Susamuru ilmoitti 19. kesäkuuta 2014 hakeutuvansa konkurssiin. == Susamurun tuottamia ohjelmia == * Dance (Nelonen, 2010) * Food: Impossible (SubTV, 2002–2003) * Ikonin tie (Yle Teema, 2005) * Jokainen vieras on laulun arvoinen (SubTV, 2007) * Kids Top 20 (MTV3, 2005–2009) * Koiralle koti (Yle TV2, 2009) * Laatuaikaa (Yle, 2008) * Matkaoppaat (Nelonen 2010–2014) * Muisti palaa pohjaan (2004) * Outolintu (2004) * Pohjantähden alla (Yle TV2, 1999–2005) * Poppia kyydissä (Yle, 2004) * Rauhan asialla (Yle TV1, 2014) * Sijaisen selviytymispakki (Yle 2009) * Suuri kupla (Yle TV1 2001–2002, Yle TV2 2003–2006) * Tallitähdet (Yle TV2, 2008) * Vauva-tv (MTV3 Juniori, 2012) *Viimeiset sanani (2014) * Ypäjä (Yle TV2, 2013) == Lähteet == == Aiheesta muualla == * Susamuru (Internet Archive) Luokka:Entiset suomalaiset televisiotuotantoyhtiöt Luokka:Entiset suomalaiset lehtitalot
Jesse Williams (näyttelijä)

Jesse Williams (s. 5. elokuuta 1981 Chicago, Illinois, Yhdysvallat) on yhdysvaltalainen näyttelijä ja malli. Hänet tunnetaan Jackson Averyn roolista ABC:n draamasarjassa Greyn anatomia. Hän on myös ääni- ja liikenäytellyt Markusta videopelissä Detroit: Become Human. == Filmografia == Vuosi Nimi Rooli Muuta 2006 Kova laki Kwame televisio, 1 jakso Beyond the Break Eric Medina televisio, 8 jaksoa 2008 Greek Drew Collins televisio, 2 jaksoa The Sisterhood of the Traveling Pants 2 Leo elokuva 2009– Greyn anatomia Jackson Avery televisio, 19 jaksoa 2010 Brooklyn's Finest Eddie Quinlain elokuva 2011 The Cabin in the Woods Holden McCrea elokuva 2009 Russian Roulette with Rihanna himself musiikkivideo 2013 The Butler James Lawson elokuva 2016 Money Sean elokuva == Aiheesta muualla == * == Lähteet == Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
CB Breogán

Club Baloncesto Breogán on koripalloseura galicialaisesta Lugon kaupungista. Seura perustettiin vuonna 1970 ja se pelaa Liga ACB:ssä. Seuran kotikenttänä toimii Acea de Olgassa sijaitseva 7 500-paikkainen Pazo dos Deportes. == Aiheesta muualla == * Breogánin sivusto * Breogán koripalloliiga ACB:n sivustolla Luokka:Espanjalaiset koripalloseurat Luokka:Lugon maakunta
Laseeraus

Laseeraus (, asuurinsininen), eli kuultovärimaalaus tai kuullotus on kerrosmaalausta, jossa käytetään läpikuultavaksi ohennettuja värejä. Lasuuri tarkoittaa laseeraamalla maalattua maalausjälkeä. Laseeratessa voidaan käyttää yhtä tai useampaa värikerrosta. Päällekkäiset värit voivat yhdessä luoda halutun sävyn, tai kuultomaalauksella sävytetään aiemmin maalattua kerrosta. Lasuurilla voidaan muuntaa värejä hienovaraisesti. Laseeratut värisävyt ovat syvempiä ja puhtaamman sävyisiä kuin peittävästi maalatut värit. Laseeraus vaatii aiottua väriä vaaleamman pohjavärin. Lasuuri voidaan levittää hyvin ohuesti siveltimellä tai rievulla, jolloin värillä voidaan käsitellä muotoa hyvin herkästi. ==Laseeraus taiteessa== Laseerausta eli kuullotusta käytetään etenkin temperassa ja öljymaalauksessa, mutta myös akvarellissa. Renessanssimaalarit sekoittivat usein värejä kuullottamalla,Öljyvärimaalauksen perusteita Peda.net Verkkoveräjä 2010.05.17 muun muassa sfumatossa. Rembrandt ja Tizian laseerasivat ohuita kuultavia värejä impastojen päälle. Reliefivaikutelma korostui, jos väri pyyhittiin maalauspinnan tekstuurin uurteisiin. Tizian oli ensimmäinen, joka käytti öljymaalauksen tekniikoita monipuolisesti. Kermamaisen paksusti maalattujen valokohtien kontrastina oli läpikuultavien lasuurien syviä sävyjä. Laseeraamalla voi yhdistää sävyjä pehmeästi ja saada aikaan vaikutelmia, jotka eivät ole mahdollisia muilla maalaustekniikoilla. Esimerkiksi El Grecon maalausten kylmä valo ja erikoinen värinkäyttö on syntynyt ennen viimeisiä siveltimenvetoja lisätyillä sinisillä ja vihreillä kuullotuksilla. Laseerausta käyttivät paljon myös informalistit, jotka maalasivat laseeratun taustan päälle teräviä mustia viivoja. ==Katso myös== * Laveeraus ==Lähteet== Luokka:Maalaustekniikat
Ji Yun-nam

Ji Yun-nam (s. 20. marraskuuta 1976 Pjongjang) on pohjoiskorealainen jalkapalloilija. Laitapuolustajana pelaava Ji edustaa Pohjois-Korean pääsarjassa pelaavaa kansanarmeijan 4.25-urheiluseuraa. ==Maajoukkueura== Ji on pelannut Pohjois-Korean maajoukkueessa vuodesta 2004 alkaen. Hän kuului myös Pohjois-Korean joukkueeseen vuoden 2010 MM-kisoissa, jossa Ji teki maansa avausmaalin ottelussa Brasiliaa vastaan. ==Lähteet== * National Football Teams Luokka:Pohjoiskorealaiset jalkapalloilijat Luokka:Vuonna 1976 syntyneet Luokka:Elävät henkilöt
Kalpapyrstö

Kalpapyrstö (Lycodes vahlii) on kivinilkkoihin kuuluva pitkänomainen ahvenkala, joka elää Pohjois-Atlantin kylmissä vesissä. == Ulkonäkö == Täysikasvuisen kalpapyrstön pituus on keskimäärin 25–30 cm ja enimmillään 52 cm. Sillä on pitkänomainen ruumis, jossa on 99–119 selkänikamaa. Väritykseltään se on tasaisenruskea lukuun ottamatta 1–3 mustaa läiskää selkäevän etupäässä. Ihoa peittävät suomut muualla paitsi selkäevän etupuolella. Poikasissa on lisäksi kapeita, vaaleita poikkijuovia, jotka vähitellen häviävät iän myötä. Kylkiviiva sijaitsee vatsapuolella lähellä peräevää. Toinen erityinen tuntomerkki on musta vatsakalvo. == Levinneisyys == Kalpapyrstö elää Atlantin valtameren pohjoisosissa. Levinneisyysalue ulottuu pohjoisessa Islannin rannikolle ja Barentsinmeren lounaisosiin ja jatkuu Norjan rannikkoa myöten Skagerrakiin ja Kattegatin pohjoisosiin. Atlantin luoteisosissa sitä tavataan Grönlannin lounaispuolelta Nova Scotian rannikolle ulottuvalla vyöhykkeellä. == Elintavat == Kalpapyrstö on pohjakala, joka elää 150–500 metrin syvyydessä liejuisessa merenpohjassa. Se viihtyy merivedessä, jonka lämpötila on 2–6 °C ja suolapitoisuus 34–35 promillea. Ravinnokseen se käyttää monisukasmatoja, pieniä nilviäisiä ja äyriäisiä, Ophiurida-lahkon käärmetähtiä sekä tähtimatoja. Kutemisen jälkeen naaras laskee mädin merenpohjaan. Mätimunat ovat melko isoja (läpimitta 4,5–6 mm), mutta toisaalta niitä syntyy yhdessä kudussa vain vähän (27–93). == Kalastus ja käyttö == Kalpapyrstöllä ei ole kaupallista merkitystä, mutta sitä kalastetaan jonkin verran ruoaksi levinneisyysalueeseen kuuluvissa valtioissa. == Lähteet == Luokka:Kivinilkat
Manitou

Manitou voi tarkoittaa: * Lake Manitou, maailman suurin saaressa oleva järvi * Manitou (yhtye), suomalainen heavy metal -yhtye * Manitou (henkiolento), Pohjois-Amerikan alkuperäisasukkaitten henkiolennolle antama nimi * Manitou (yritys), ranskalainen kurottajia ja nostolaitteita valmistava yhtiö * The Manitou, kauhuelokuva vuodelta 1978 * Manitou, Venom-yhtyeen single v.1984 * Adolf Hitlerin sisäpiirin käyttämä salanimi johtajastaan.
Toisenlaiset frendit

Toisenlaiset frendit on suomalainen dokumenttisarja, joka kertoo kehitysvammaisten kaverusten elämästä. Sarjaa on kuvattu Kankurinkulman kotiyhteisössä, Helsingissä. Sarja tuo esiin kehitysvammaisten erilaisuuden ja näyttää, ettei kehitysvammaisuus ole este normaalille elämälle. Sarja perustuu ruotsalaiseen I en annan del av Köping -formaattiin.http://tv1.yle.fi/ohjelmat/asia/toisenlaiset-frendit Sarjaa on tehty neljä tuontantokautta vuosina 2010–2014. ==Henkilöitä== *Timo Laine on sarjan kertoja, joka pitää musiikista ja haaveilee urasta musiikkialalla. Timo on nykyisin kihloissa Sannan kanssa. *Mikko Juvonen (k. 10.7.2023) pitää politiikasta ja musiikista sekä käy usein oopperassa. *Sonja Lehto on kuin prinsessa ja pitää naisellisista asioista, kuten Barbieista, meikeistä ja hiustenlaitosta. Sonja on Timon entinen naisystävä. Hän on tanssinut aiemmin flamencoa. *Sanna Sepponen ei anna kenenkään pompotella itseään. Hän on Sonjan ja Katan hyvä ystävä. Hän harrastaa alppihiihtoa ja kuuluu Me itse ry:n johtoryhmään. Hän työskenteli sarjan aikaan Herttoniemen McDonald's-ravintolassa. *Katariina Rönnemaa eli Kata on kaikkien ystävä ja aina valmis auttamaan. Katan paras ystävä on Mari. Kata on työskennellyt päiväkodissa ja siivoojana. * Johannes on sarjan 20-vuotias kuopus, joka pitää lentokoneista, junista sekä netissä surffailusta. Johanneksen toinen veli pelaa jääkiekkoa. Johannes muutti Kankurinkulmaan sarjan kolmannella kaudella. == Lähteet == == Aiheesta muualla == *https://areena.yle.fi/1-3511552 sarjan kaikki tuotantokaudet Yle Areenassa *Yle Olotila: Toisenlaisissa frendeissä viehättää aitous ja rohkeus *https://www.mtvuutiset.fi/artikkeli/missa-he- ovat-nyt-salkkarit-roosan-rooli-nosti-kehitysvammaisen-sanna-sepposen- julkisuuteen-puhelinnumeroni-laitettiin-salaiseksi/6162558 Luokka:2010-luvun suomalaiset tositelevisiosarjat
Lisa Kay

Lisa Kay (s. 1977) on englantilainen näyttelijä. Hänet tunnetaan parhaiten sarjasta Sydämen asialla, jossa hän näytteli sairaanhoitaja Carol Cassidya vuosina 2006–2010. Hänen vanhempansa ovat Jane Hazel Kay ja Peter Kay. Hän on kasvanut Levishamissa, joka on lähellä Goathlandia, missä Sydämen asialla kuvattiin. Perheeseen kuuluu myös hänen kolme siskoaan Caroline, Samantha ja Sara. Kay on myös tanssija. Hän teki debyyttinsä vuonna 2004 sarjassa Sydämen asialla, eri roolissa kuin vuosina 2006–2010. == Lähteet == == Aiheesta muualla == * Luokka:Englantilaiset näyttelijät Luokka:Vuonna 1977 syntyneet Luokka:Elävät henkilöt
Robbie Findley

Robbie Findley (s. 4. elokuuta 1985 Phoenix, Arizona, Yhdysvallat) on yhdysvaltalainen jalkapalloilija, joka pelaa hyökkääjänä kanadalaisessa Toronto FC:ssä. Hän kuului vuosina 2007–2010 Yhdysvaltain maajoukkueeseen. == Seurajoukkueura == Findley pelasi yliopistojalkapalloa Oregon State Universityn joukkueessa Beaversissä vuosina 2003–2006. Hänet valittiin Pacific-10 Conferencen vuoden tulokkaaksi esikoiskaudellaan ja kolmesti konferenssin tähdistöjoukkueeseen. Yliopistovuosinaan hän pelasi myös USL Premier Development Leaguen Boulders Rapids Reservessä. Los Angeles Galaxy varasi Findleyn Major League Socceriin vuoden 2007 MLS SuperDraft -varaustilaisuudessa numerolla 16. Hän debytoi MLS:ssä Galaxyn kauden avausottelussa Houston Dynamoa vastaan 8. huhtikuuta 2007. Neljä päivää myöhemmin hän teki ammattilaisuransa ensimmäisen maalin ottelussa Dallasia vastaan. 21\. kesäkuuta 2007 Findley ja Nathan Sturgis siirtyivät Real Salt Lakeen vaihdossa Chris Kleiniin. Findley oli utahilaisjoukkueen parhaita maalintekijöitä ensimmäisestä kaudestaan lähtien. Kaudella 2009 hän teki 12 maalia runkosarjassa ja kolme pudotuspeleissä, kun Real Salt Lake voitti liigan mestaruuden. MLS Cup -mestaruusottelussa entistä seuraansa Los Angeles Galaxyä vastaan hän teki Real Salt Laken 1–1-tasoitusmaalin ja onnistui omalla vuorollaan rangaistuspotkukilpailussa. Findleyn sopimus Real Salt Laken ja MLS:n kanssa päättyi kauteen 2010. Tulokasjoukkue Portland Timbers varasi hänen MLS-oikeutensa marraskuussa 2010 järjestetyssä MLS Expansion Draft -varaustilaisuudessa, mutta hän päätti siirtyä Euroopan kentille. Tammikuussa 2011 hän liittyi Englannin toiseksi korkeimmalla sarjatasolla Mestaruussarjassa pelanneeseen Nottingham Forestiin, jonka kanssa hän teki 2,5-vuotisen sopimuksen. == Maajoukkueura == Findley pelasi kaikissa Yhdysvaltain alle 23-vuotiaiden maajoukkueen viidessä ottelussa vuoden 2008 CONCACAFin olympiakarsintaturnauksessa, mutta ei kuulunut joukkueeseen Pekingin olympialaisissa. Yhdysvaltain maajoukkueessa hän debytoi harjoitusottelussa Sveitsiä vastaan 9. lokakuuta 2007. Hänet valittiin joukkueen kokoonpanoon vuoden 2010 MM-kilpailuihin, jossa hän pelasi kolmessa ottelussa. == Saavutukset == * MLS Cup: 2009 == Lähteet == == Aiheesta muualla == * Robbie Findleyn esittely Nottingham Forestin sivustolla * Robbie Findleyn esittely Major League Soccerin sivustolla * Robbie Findleyn esittely Yhdysvaltain jalkapalloliiton sivustolla Luokka:Yhdysvaltalaiset jalkapalloilijat Luokka:Vuonna 1985 syntyneet Luokka:Elävät henkilöt
Radeon R520

ATIn "R520" -grafiikkaprosessori (koodinimi Fudo) on DirectX 9.0c- ja OpenGL 2.0-kiihdytykseen kykenevien Radeon X1000 -sarjan näytönohjainten perusta. Se on ATIn ensimmäinen suuri arkkitehtuuriuudistus sitten "R300"-grafiikkapiirin ja on Shader Model 3.0 -optimoitu. Grafiikkaprosessoria käyttävä Radeon X1000 -sarja julkaistiin 5. lokakuuta 2005, ja se kilpaili Nvidian GeForce 7 -sarjan kanssa. ATI julkaisi R500-sarjan seuraajan R600-sarjan 14. toukokuuta 2007. ATI ei tue X1000-sarjan näytönohjaimia Windows 7-käyttöjärjestelmässä.http://support.amd.com/us/gpudownload/windows/Legacy/Pages/radeonaiw_vista64.aspx?type=2.4.1&product;=2.4.1.3.7⟨=English ==Katso myös== *Luettelo R500-grafiikkapiireistä == Lähteet == Luokka:ATI Technologies Luokka:Grafiikkasuorittimet fr:Radeon R500
Fernando San Emeterio

Fernando San Emeterio Lara (s. 1. tammikuuta 1984 Santander) on espanjalainen koripalloilija, joka edustaa Valencia BC:tä. == Ura == San Emeterio aloitti koripallon CB Valladolidin juniorijoukkueissa, joista hänet nostettiin edustusjoukkueeseen kaudeksi 2001–2002. Hän edusti seuraa vuoteen 2006 saakka, jolloin hän siirtyi Akasvayu Gironaan. Gironassa San Emeterio voitti EuroChallengen heti ensimmäisellä kaudella. Kesällä 2008 San Emeterio siirtyi Saski Baskoniaan. Seuran paidassa hän pääsi myös pelaamaan Euroliigaa. San Emeterio johdatti Saski Baskonian kaudella 2009–2010 Espanjan mestariksi. Maajoukkuetasolla San Emeterio on edustanut maansa edustusjoukkueen lisäksi sen juniorijoukkueita. == Lähteet == == Aiheesta muualla == *Euroliigan pelaajaprofiili *ACB:n pelaajaprofiili Luokka:Espanjalaiset koripalloilijat Luokka:Espanjalaiset olympiamitalistit Luokka:Vuonna 1984 syntyneet Luokka:Elävät henkilöt
Kim Jong-hun

Kim Jong-hun (; s. 1. syyskuuta 1956) on pohjoiskorealainen jalkapallovalmentaja ja entinen puolustaja. Hän on toiminut Pohjois Korean maajoukkueen päävalmentajana vuosina 2007–2010. ==Ura== Kim pelasi pelaajaurallaan puolustajana 1980-luvulla Pohjois-Korean pääsarjassa kansanarmeijan 4.25-urheiluseurassa, jolloin hän lukeutui maansa parhaimpiin puolustajiin. Kim pelasi myös Pohjois-Korean maajoukkueessa ja oli maansa kapteenina 1980-luvulla. Ja oli muun muassa johdattamassa maataan neljänneksi vuoden 1980 Aasian mestaruuskisoissa. Lisäksi Kim oli mukana vuoden 1982 Aasian kisoissa, jossa Pohjois-Korea selvisi välieriin asti häviten lopulta Kuwaitille 2–3.North Korea International Matches – Details 1965–2005 Viitattu 16.6.2010 Kim oli myös mukana vuoden 1986 MM-kisojen karsinnoissa, jossa Pohjois-Korea ei kuitenkaan selvinnyt kisoihin. ==Valmennusura== Kim valittiin Pohjois-Korean päävalmentajaksi vuonna 2007 ja johdatti maansa heti menestykseen, kun Pohjois-Korea sijoittui neljänneksi vuoden 2008 Itä-Aasian mestaruuskisoissa. Myöhemmin elokuussa Kim johdatti Pohjois-Korean pronssille vuoden 2008 Aasian Challenge Cupissa, jossa se voitti pronssiottelussa Myanmarin maalein 0–4. Kim johdatti myös Pohjois-Korean vuoden 2010 MM- kisoihin, jossa maa pelasi edellisen kerran vuoden 1966 MM-kisoissa. ===Meriitit=== *Itä-Aasian mestaruuskilpailut **4. sija: 2008 *AFC Challenge Cup **Pronssia: 2008 ==Lähteet== Luokka:Pohjoiskorealaiset jalkapalloilijat Luokka:Pohjoiskorealaiset jalkapallovalmentajat Luokka:Vuonna 1956 syntyneet Luokka:Elävät henkilöt
Simon Poulsen

Simon Busk Poulsen (s. 7. lokakuuta 1984 Sønderborg, Tanska) on tanskalainen jalkapalloilija. Hän on pelannut kotimaansa lisäksi Alankomaissa ja Italiassa. Hän on pelipaikaltaan vasen laitalinkki tai -puolustaja. == Seurajoukkueura == Poulsen aloitti ammattilaisuransa HFK Sønderjyllandista, joka pelasi Tanskan toiseksi korkeimalla sarjatasolla. Vuonna 2003 joukkueen nimi vaihtui SønderjyskEksi. Kauden 2004–2005 päätteeksi joukkue nousi maan pääsarjaan. Kesäkuussa 2005 hän teki sopimuksen siirtymisestään ensi vuoden kesällä 2006 toiseen tanskalaisseuraan Midtjyllandiin. SønderjyskE valitti Poulsenin tapauksesta Tanskan jalkapalloliitolle, mutta päästi pelaajansa kuitenkin lopulta elokuussa 2005 Midtjyllandiin.SønderjyskE klager over FC Midtjylland Bold.dk. Viitattu 16.6.2010. Poulsen ehti pelata viisi ottelua SønderjyskEssä, ennen kuin siirtyi uuteen seuraansa. Osana kauppaa Thomas Rathe matkasi SønderjyskEen.Rathe byttes til SønderjyskE Bold.dk. Viitattu 16.6.2010. Hän onnistui vakiinnuttamaan pelipaikkansa heti tulostaan lähtien, ja menetti ensimmäisten kuuden kuukauden aikana ainoastaan yhden ottelun. Hän loukkaantui helmikuussa 2006 ja oli sivussa toukokuuhun 2006 asti.Simon Poulsen under kniven Bold.dk. Viitattu 16.6.2010. Kauden 2007–2008 ensimmäisellä puoliskolla hän pelasi 18 ottelua ja teki niissä kolme maalia. 23\. joulukuuta 2007 Poulsen siirtyi alankomaalaisseura AZ Alkmaariin 3 miljoonan euron siirtokorvauksella, joka teki hänestä Midtjyllandin historian kalleimman pelaajan.Rekord-Poulsen: Solgt for 24 millioner BT.dk. Viitattu 16.6.2010. Hän ei kuitenkaan onnistunut murtautumaan Louis van Gaalin avauskokoonpanoon vasemman laitalinkin paikalle, vaan hänen pelipaikkansa muutettiin vasemmaksi laitapuolustajaksi.Simon Poulsen med nye talenter Tipsbladet.dk. Viitattu 16.6.2010. Hän pelasi muutamia otteluita uudella pelipaikallaan ensimmäisellä kaudellaan 2008–2009, joka päättyi lopulta joukkueen sarjamestaruuteen yli 25 vuoden tauon jälkeen. 25\. elokuuta 2012 Poulsen siirtyi italialaisseura Sampdoriaan.Raggiunto un accordo con Simon Busk Poulsen Sampdoria.it. Viitattu 1.10.2012. == Maajoukkueura == Poulsen sai ensimmäisen kutsunsa Tanskan maajoukkueeseen maaliskuussa 2007. Hän teki ensiesiintymisensä ystävyysottelussa Saksaa vastaan. Hän pelasi otteluita myös vuoden 2008 EM- kilpailujen karsinnoissa. Hän kuului toukokuussa 2010 päävalmentaja Morten Olsenin julkaisemaan kokoonpanoon vuoden 2010 MM-kilpailuihin.Olsen names final Denmark squad UEFA. Viitattu 16.6.2010. == Lähteet == == Aiheesta muualla == * Simon Poulsenin esittely Sampdorian kotisivustolla * Simon Poulsenin tilastot National Football Teams -sivustolla Luokka:Tanskalaiset jalkapalloilijat Luokka:Vuonna 1984 syntyneet Luokka:Elävät henkilöt